ชาวบ้านอำเภอกระนวน เก็บเม็ดยางนาขาย สร้างรายได้
ที่อำเภอกระนวน จังหวัดขอนแก่น นายเชิดชัย ว่องไว อายุ 45 ปี ชาวบ้าน บ้านคำไฮ หมู่ 3 ตำบลหนองโก อำเภอกระนวน จังหวัดขอนแก่น พาคนในครอบครัว เข้าทำการเก็บเม็ดยางนา ภายในหมู่บ้านนำไปขายให้กับนายหน้าที่เข้ามารับซื้อในหมู่บ้าน เนื่องจากในระยะนี้มีเมล็ดยางนาร่วงหล่นลงมาจากต้นให้ชาวบ้านได้เก็บทุกวัน สร้างรายได้ให้กับครอบครัวและคนในชุมุชนในระยะนี้อย่างมากนายเชิดชัย กล่าวว่า อำเภอกระนวน เป็นอำเภอที่มีพื้นที่ปลูกยางพารามากที่สุดอำเภอหนึ่งของ จังหวัดขอนแก่น โดยแทบทุกหมู่บ้านมีการปลูกยางพารา เพื่อจำหน่ายกันอย่างแพร่หลาย ขณะที่ในระยะนี้เป็นช่วงที่เมล็ดยางพาราจะร่วมหล่นจากต้นตามอายุของต้น ซึ่งพบว่ามีพ่อค้า หรือนายหน้ามาขอรับซื้อเมล็ดยางพาราแก่ ถึงหมู่บ้านเพื่อนำกลับไปทำพันธุ์ หรือเพาะพันธุ์ยางพาราจำหน่าย ส่งขายในกลุ่มจังหวัดทางภาคใต้ นายเชิดชัย กล่าวอีกว่า ในช่วงนี้เป็นช่วงที่ต้นยางแก่จะออกผลและมีเมล็ดร่วงลงสู่พื้น ซึ่งในการเก็บนั้นจะเลือกเฉพาะเมล็ดที่แก่และมีรอยแตก และนำไปบรรจุไว้ในถุงหรือถังเพื่อเตรียมส่งจำหน่าย ซึ่งบางวันเก็บได้มากบ้างน้อยบ้างขึ้นอยู่กับว่าผลของต้นยางนั้นจะหล่นมาเท่าไร ปัจจุบันรวบรวมไว้มีกว่า 2 ตันแล้ว และรอการขนส่งจากพ่อค้าที่มารับซื้อเพื่อส่งจำหน่ายให้กับกลุ่มเพาะพันธุ์ยางพารา ในพื้นที่จังหวัดทางภาคใต้ต่อไป